**SO 08 Oplotenie výbehu pre kone**

Dokumentácia pre stavebné povolenie

**A - Sprievodná správa**

**B - Technická správa**

Názov stavby: SO 08 Oplotenie výbehu pre kone

Miesto stavby: Veľké Leváre 1202

908 73 Veľké Leváre, Slovenská republika

p.č. 6640/1, k.ú. Veľké Leváre

Investor: Martina STACHOVÁ

Kukučínova 998/44

831 02, Bratislava III - Nové Mesto

Slovenská republika

Zodpovedný projektant: Ing. Tamara ĎURÁKOVÁ

Autor / Vypracoval: ABORIGIN Projekt, s.r.o.

Dátum vyhotovenia:Apríl 2022 / 24.04.2022

**A - Sprievodná správa**

**1. Identifikačné údaje:**

Názov stavby: SO 08 Oplotenie výbehu pre kone

Miesto stavby: Veľké Leváre 1202

908 73 Veľké Leváre, Slovenská republika

p.č. 6640/1, k.ú. Veľké Leváre

Investor: Martina STACHOVÁ

Kukučínova 998/44

831 02, Bratislava III - Nové Mesto

Slovenská republika

Zodpovedný projektant: Ing. Tamara ĎURÁKOVÁ

Autor / Vypracoval: ABORIGIN Projekt, s.r.o.

Dátum vyhotovenia:Apríl 2022 / 24.04.2022

**Autori profesií:**

Architektúra: Ing. Tamara ĎURÁKOVÁ - zodpovedný projektant

ABORIGIN Projekt, s.r.o. - autor projektu

Ing. arch. Stanislav PECHA - vypracoval

**2. Základné údaje charakterizujúce stavbu a jej prevádzku:**

Celková plocha riešeného územia: 12 873,34 m2

Plocha parcely 6640/1: 4 000,00 m2

Dĺžka oplotenia typu P1: 98,53 m

Dĺžka oplotenia typu P2: 182,00 m

Dĺžka oplotenia SPOLU: 280,53 m

Typ objektu: novostavba

Počet stavebných objektov: 1

Počet otváravých bránok: 1

**3. Prehľad východiskových podkladov:**

Základnými podkladmi použitými pri spracovaní dokumentácie stavby boli:

* List vlastníctva
* Snímka z katastrálnej mapy
* Obhliadka predmetného pozemku
* Fotodokumentácia pozemku
* Zameranie pozemku
* Konzultácie s investorom

**4. Členenie stavby na stavebné objekty:**

SO 08 Oplotenie výbehu pre kone

**5. Vecné a časové väzby stavby na okolitú zástavbu:**

Navrhovaná novostavba oplotenia výbehu pre kone nebude mať nepriaznivý vplyv na okolitú zástavbu. Výstavbu objektu možno vykonať bez obmedzenia normálnej prevádzky v území.

**6. Prehľad užívateľov a prevádzkovateľov:**

Majiteľom a prevádzkovateľom jazdeckého areálu, ktorého súčasťou je aj navrhované oplotenie výbehu pre kone, je pani Martina Stachová.

**7. Termín začatia a ukončenia výstavby, lehota výstavby:**

Zahájenie výstavby: Jún / 2022

Ukončenie výstavby: Jún / 2024

Doba výstavby: 24 mesiacov

**8. Skúšobná prevádzka a doba jej trvania vo vzťahu k dokončeniu, kolaudácii a užívaniu stavby:**

Bude podľa platných noriem a požiadaviek investora.

**9.** **Predpokladané celkové náklady výstavby oplotenia výbehu pre kone:**

Budú upresnené po dohode investora s dodávateľov stavby.

**B - Súhrnná technická správa**

**1. Charakteristika územia stavby**

**1.1 Zhodnotenie polohy a stavu staveniska:**

Navrhovaný jazdecký areál leží uprostred vojenských lesov v oblasti Nivky medzi obcami Veľké Leváre, Studienka a Závod. Je prístupný z obce Veľké Leváre odkiaľ vedie cesta ponad diaľnicu D2. Od Veľkých Levár je vzdialený necelé štyri kilometre, čo predstavuje asi 10 minút jazdy. Územie patrí pod kataster Veľké Leváre a je rozdelené na niekoľko parciel. Riešené územie zahŕňa parcely č. 6640/1, 6642/1, 6642/2, 6642/3, 6648 a parcelu č. 6643, na ktorej je postavený rodinný dom označený súpisným číslom. Jediným vlastníkom a prevádzkovateľom jazdeckého areálu podľa listu vlastníctva č. 6421, je pani Martina Stachová. Jedná sa o pozemok s prevažne rovinatým terénom s piesčitou pôdou a málopočetnou vzrastlou zeleňou vo forme borovicových stromov, zaradený podľa druhu pozemku medzi ostatné plochy. Aktuálne sa uvádza spôsob využitia pozemku ako manipulačná a skladová plocha, prípadne ako objekt a stavba slúžiaca lesnému hospodárstvu.

**1.2 Vykonané prieskumy:**

Bola vykonaná obhliadka parciel a s ňou spojené zameranie riešeného pozemku s objektom existujúceho rodinného domu. Rovnako boli vytýčené všetky inžinierske siete a ich ochranné pásma, vedúce cez predmetný pozemok.

**1.3 Príprava pre výstavbu:**

Pred začatím výstavby je vhodné vymedziť plochu na uskladnenie stavebného materiálu, zabezpečiť ho proti odcudzeniu a ochrániť ho pred nepriaznivými poveternostnými vplyvmi. Hygiena robotníkov bude zaobstaraná investorom, prípadne realizačnou firmou. Zásobovanie stavebným materiálom bude vykonávané z priľahlej nespevnenej prístupovej cesty, ktoré je bezproblémové a bezkolízne s realizáciou danej stavby.

**2. Urbanistické, architektonické a stavebno-technické riešenie stavby**

**2.1 Súčasný stav:**

Jedná sa o  pozemok s prevažne rovinatým terénom a čiastočne zrealizovaným oplotením. Na pozemku sa nachádza zrekonštruovaný rodinný dom a vzrastlá zeleň vo forme borovicových stromov. Vjazdy na pozemok sa aktuálne nachádzajú na juhozápadnej a severovýchodnej strane. V severozápadnej časti hraničí územie s lesom, na juhu s poľnohospodárskym areálom a v juhovýchodnej časti s rybníkom. Severovýchodne od areálu nájdeme rozsiahle pasienky. Riešeným územím sú vedené verejné inžinierske siete, konkrétne vysokotlaková plynovodná sieť DN150 a podzemná elektrická sieť vysokého napätia.

**2.2 Navrhovaný stav**

Navrhovaný stavebný objekt oplotenia výbehu pre kone je rozdelený na dva typy podľa jeho výšky. Z hľadiska bezpečnosti koní je pozdĺž existujúcej nespevnenej cesty navrhnutý dva metre vysoký drevený plot, pozostávajúci z agátovej guľatiny priemeru 150mm, ktorá je pomocou pätiek z prostého betónu zabudovaná pod priľahlý terén do nezámrznej hĺbky min. 800mm. Pätky sú navrhnuté štvorcové s maximálnymi pôdorysnými rozmermi 600mm x 600mm. Guľatiny vzájomne vzdialené 2m tvoria nosný prvok celej konštrukcie, na ktorý je následne pribíjaný perforovaný záklop z agátových dosiek hrúbky 25mm so šírkou 200mm. Vo výške 1m je pozdĺž oplotenia navrhnutý elektrický 24V ohradník. Navyše je oplotenie doplnené o podhrabové dosky z prostého betónu hrúbky 30mm a výšky 300mm, pričom sa uvažuje z ich zapustením minimálne 200mm pod terén. Druhý typ oplotenia predstavuje klasický ohradový systém výšky 1200mm, pozostávajúci zo stĺpikov z guľatiny priemeru 150mm. Tie sú zapustené minimálne 800mm pod terén a zabetónované v pätkách z prostého betónu s pôdorysnými rozmermi 600mm x 600mm. Na guľatiny vzájomne vzdialené 2m sú pribité agátové dosky hrúbky 25mm so šírkou 200mm. Oplotenie je rovnako ako predošlý typ doplnené o elektrický 24V ohradník. Pre zabezpečenie vstupu do výbehu bude oplotenie vybavené drevenou bráničkou. Jej presná poloha je špecifikovaná vo výkrese situácie. Je nevyhnutné, aby v miestach, kde oplotenie prechádza, alebo križuje inžinierske siete plynovodu a vysokého napätia boli jeho základové pätky so stĺpikmi zrealizované vo vzdialenosti minimálne 1m od trasovania sietí. Pri pozdĺžnom vedení oplotenia voči inžinierskym sieťam je táto vzdialenosť stanovená minimálne na 2m.

**2.3 Údaje o technickom alebo výrobnom zariadení a technológii:**

Stavba nie je výrobného charakteru. Hlavným účelom navrhovaného oplotenia výbehu pre kone je zabezpečenie ich voľného pohybu v exteriéri a ich ochrana pred divokou zverou a tretími osobami.

**2.4 Starostlivosť o životné prostredie:**

Organizácia a nakladanie s odpadmi vznikajúcimi počas priebehu výstavby a prevádzky stavby sa bude vykonávať v súlade s ustanoveniami Zákona č.223/2001 Z.z. o odpadoch v znení neskorších predpisov a právnych predpisov vydaných na jeho vykonanie. Sú to tieto právne predpisy:

Vyhláška MŽP SR č.283/2001 Z.z. o vykonaní niektorých ustanovení zákona o odpadoch v znení neskorších predpisov;

Vyhláška MŽP SR č.284/2001 Z.z. ktorou sa ustanovuje katalóg odpadov v znení neskorších predpisov

Odpady vznikajúce počas výstavby

Počas realizácie stavby vzniknú tieto druhy odpadov (kód odpadu, názov odpadu, kategória)

Pre nakladanie s odpadom platí zákon č. **409/2006 Z. z. o odpadoch** a o zmene a doplnení niektorých zákonov v znení neskorších predpisov, najmä zákona č. 24/2004 Z. z., ako aj ustanovenia vyhlášky č. 283/2001 Z. z. a vyhlášky 284/2002 Z. z., ktorou sa ustanovuje Katalóg odpadov v znení neskorších predpisov.

Pri výstavbe sa predpokladá tvorba odpadu, ktorý podľa Katalógu odpadov možno zatriediť nasledovne:

17 **Stavebné odpady a odpady z demolácií**

17 01 Betón, tehly, obkladačky

17 01 01 Betón 0,30 t

17 02 Drevo, sklo, plasty

17 02 01 Drevo 0,80 t

17 04 Kovy

17 04 05 Železo a oceľ 0,10 t

17 05 Zemina, kamenivo

17 05 06 Výkopová zemina iná ako uvedená v 17 05 05 35,00 m3

17 09 Iné odpady zo stavieb a demolácií

17 09 0 Zmiešané odpady zo stavieb a demolácií iné ako

uvedené v 17 09 01, 17 09 02 a 17 09 03 0,60 t

Výkopová zemina sa použije na terénne úpravy, prípadný prebytok bude odvezený na skládku, ktorá bude určená po výbere dodávateľa stavby.

Recyklovateľný odpad a druhotné suroviny budú likvidované odvozom do zariadení Zberných surovín a Zberných dvorov.

Zneškodnenie ostatných odpadov bude zabezpečovať realizačná stavebná firma na základe zmluvy s oprávneným subjektom. Počas výstavby budú odpady zhromažďované do veľkoobjemových kontajnerov resp. priamo do vozidiel stavby.

Odpady vznikajúce počas prevádzky

Počas prevádzky **nepredpokladáme** vznik žiadnych druhov odpadov. Komunálny odpad bude krátkodobo uskladnený v smetných nádobách. Odvoz a zhodnocovanie, resp. zneškodňovanie odpadov zabezpečí vlastník objektu prostredníctvom zmlúv s prevádzkovateľmi zariadení na zhodnocovanie a zneškodňovanie odpadov. Predpokladáme separovaný zber komunálneho odpadu.

Kategorizácia odpadu je spracovaná v súlade s vyhláškou MŽP SR č. 284/2001 Z. z. ktorou sa ustanovuje katalóg odpadov.

Prevádzkovateľ pred zahájením prevádzky uzatvorí zmluvy s odberateľom odpadov, ktorí majú pre túto činnosť oprávnenie a môžu zabezpečovať zhodnocovanie a zneškodňovanie uvedených druhov odpadu.

Navrhovaný počet smetných nádob:

Komunálny odpad 4x smetná nádoba 240l

Zneškodňovanie komunálnych odpadov

Nakladanie s odpadmi sa bude riadiť platnou legislatívou, predovšetkým ustanoveniami zákona č. 409/2006 Z.z. O odpadoch a o zmene a doplnení niektorých zákonov, úplné znenie zákona č. 223/2001 Z. z. o odpadoch a o zmene a doplnení niektorých zákonov, ako vyplýva zo zmien a doplnení vykonaných zákonom č. 553/2001 Z. z., zákonom č. 96/2002 Z. z., zákonom č. 261/2002 Z. z., zákonom č. 393/2002 Z. z., zákonom č. 529/2002 Z. z., zákonom č. 188/2003 Z. z., zákonom č. 245/2003 Z. z., zákonom č. 525/2003 Z. z., zákonom č. 24/2004 Z. z., zákonom č. 443/2004 Z. z., zákonom č. 587/2004 Z. z., zákonom č. 733/2004 Z. z., zákonom č. 479/2005 Z. z., zákonom č. 532/2005 Z. z., zákonom č. 571/2005 Z. z. a zákonom č. 127/2006 Z. z., VZN mesta Nitra č. 6/2001 a programom odpadového hospodárstva obce.

Nekontaminovaný (O - ostatný ) komunálny odpad bude odvážať zo zákona oprávnená organizácia, na riadenú skládku, ktorej polohu spresní v zmluve so správcovskou organizáciou resp. odvozom do zariadení Zberných surovín a Zberných dvorov (pri dodržaní podmienky zabezpečenia separácie pri zhromažďovaní komunálneho odpadu).

K termínu kolaudácie investor zabezpečí platné zmluvy so subjektmi oprávnenými na podnikanie v oblasti nakladania s odpadmi o zabezpečení odberu, prepravy a zneškodnenia všetkých v objekte vznikajúcich odpadov.

Opatrenia v oblasti vodného hospodárstva

Z navrhovaného objektu oplotenia výbehu pre kone nevzniknú splaškové ani dažďové vody, preto nie sú predmetom tejto projektovej dokumentácie.

Likvidácia zelene

V zmysle Zákona Zákon č. 543/2002 Z.z. o ochrane prírody a krajiny a Vyhlášky č. 24/2003 Ministerstva životného prostredia, ktorou sa vykonáva Zákon o ochrane prírody a krajiny § 47 ods. 4a) sa súhlas na výrub dreviny nevyžaduje na stromy s obvodom kmeňa do 40 cm meraným vo výške 130 cm nad zemou a krovité porasty s výmerou do 10 m2 ak nerastú na území s druhým alebo tretím stupňom ochrany, na cintorínoch alebo ako súčasť verejnej zelene (ods.5).

Na predmetnom pozemku sa v súčasnosti nenachádzajú stromy, ktoré by bolo potrebné pred, alebo počas realizácie odstrániť, prípadne ich výrub nahradiť vysadením nových stromov na pozemku na základe osobitného povolenia pred zahájením stavebných prác.

Ochrana ovzdušia

Z navrhovaného objektu oplotenia výbehu pre kone nevznikne žiadne znečistenie ovzdušia, ani okolitej prírody, preto nie je predmetom tejto projektovej dokumentácie.

**2.9 Starostlivosť o bezpečnosť práce a technických zariadení:**

Projektant upozorňuje, že počas výstavby je nutné dodržiavať všetky STN, technické a technologické postupy príslušných stavebných činností a dodržiavať vyhlášku č. 374/90 Zb. SÚBP a SBÚ o bezpečnosti práce a technologických zariadení pri stavebných prácach.

**3 Zemné práce:**

Vyťaženú zeminu je potrebné odviesť na určenú skládku, na pozemku sa nechá iba zemina určená na zásypy a ornica, ktorá sa rozprestrie po okolitom pozemku. V prípade, že sa preukážu zlé základové pomery je potrebné prehodnotiť spôsob zakladania novo-navrhovanej stavby.

**4 Základy:**

Základy budú vyhotovené z prostého betónu v pôdorysnom tvare štvorca s maximálnymi rozmermi 600m x 600mm. Základová škára jednotlivých pätiek musí byť v nezámrznej hĺbke minimálne 800mm pod priľahlým terénom. V prípade, že by došlo ku kolízií s existujúcimi inžinierskymi sieťami, prípadne inými rozvodmi, je nevyhnutné túto skutočnosť ohlásiť zodpovednému projektantovi, ktorý zabezpečí potrebné zmeny v návrhu.

**5 Technické vybavenie:**

Oplotenie výbehu pre kone disponuje len elektrickým 24V ohradníkom, vedeným vo výške 1m nad priľahlým terénom. Tento ohradník bude slúžiť pre zabezpečenie odstupovej vzdialenosti koní od oplotenia, proti prípadnému úniku zvery z výbehu a naopak nežiadúcemu vniknutiu divokej zvery dovnútra.

Vypracoval: **Ing. arch. Stanislav PECHA**

V Bratislave dňa: **24.04.2022**

**Zoznam príloh**

**Textová časť:**

A - Sprievodná správa

B - Technická správa

**Výkresová časť:**

A1 Širšie vzťahy M1:3000

A2 Zákres do kópie katastrálnej mapy M1:1000

A3 Koordinačná situácia M1:300

A4 Pôdorys, Rez, Pohľad M1:50

A5 Pôdorys, Rez, Pohľad M1:50